Diari Oficial de la Generalitat Valenciana


Sumari del DOGV 1671, del 26-11-1991 (1991/800219)

ORDRE de 8 de novembre de 1991, del Conseller de Sanitat i Consum, per la qual s'adapten als organismes dependents d'aquesta Conselleria les distintes competències per a la correcta tramitació d'expedients disciplinaris a farmacèutics titulars d'oficines de farmàcia d'acord amb el contingut del Reial Decret 1.410/1977, de 17 de juny.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/11/08/(1)/dof/vci/html**

### Dades del document

Número de DOGV
:   1671

Data del DOGV
:   26-11-1991

Secció del DOGV
:   DISPOSICIONS GENERALS

Número del document
:   1991/800219


Data del document
:   08-11-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 8 de novembre, del Conseller de Sanitat i Consum, per la qual s'adapten als organismes dependents d'aquesta conselleria les distintes competències per a la correcta tramitació d'expedients disciplinaris a farmacèutics titulars d'oficines de farmàcia d'acord amb el contingut del Reial Decret 1410/1977, de 17 de juny.  
El Reial Decret 1612/1987, de 27 de novembre, disposa el traspàs a la Comunitat Valenciana de les funcions i serveis que eren gestionats per l'Institut Nacional de la Salut.  
El reglament d'organització i funcionament del Servei Valencià de Salut, aprovat pel Decret 46/1988, de 12 d'abril, del Consell de la Generalitat Valenciana, estableix en la seua disposició addicional segona que per a la tramitació i resolució dels expedients sancionadors, com també per a l'adopció, si escau, de les mesures cautelars o provisionals que siguen necessàries, el Servei Valencià de Salut trametrà les actuacions efectuades als òrgans competents en cada cas de la Conselleria de Sanitat i Consum.  
Per això, en haver assumit la Comunitat Valenciana la gestió en matèria de prestació farmacèutica de la Seguretat Social, es fa necessari adaptar a la nova estructura sanitària la tramitació d'expedients disciplinaris en allò que fa referència a la determinació dels òrgans competents per a efectuar els diversos tràmits.  
Per la qual cosa,  
ORDENE  
Article primer  
En l?àmbit territorial de la Comunitat Valenciana els expedients disciplinaris que s'incoen contra farmacèutics propietaris o responsables d'oficines de farmàcia per faltes que, per ells mateixos, o a través dels seus dependents, cometen en relació amb el que disposa el Reial Decret 1410/1977, de 17 de juny, s'adaptaran al contingut de l?esmentat decret, amb les equiparacions orgàniques que es contenen en l'article següent.  
Article segon  
Seran competents per a la realització dels distints tràmits en els procediments disciplinaris que apareixen en el Reial Decret 1410/1977, de 17 de juny, els següents òrgans per a la següent tipificació:  
2.1 Per a la sanció d'amonestació:  
S'aplicarà sense cap altre requisit que l'audiència de l?interessat i serà imposada per la Direcció General de Planificació de l'Assistència Sanitària de la Conselleria de Sanitat i Consum, a proposta del Director del Servei Valencià de Salut. Se'n farà comunicació d'aquesta al Col·legi Oficial de Farmacèutics, al Servei Valencià de Salut i a la Secretaria General de la Conselleria de Sanitat i Consum.  
2.2 Per a faltes lleus, greus i molt greus:  
Correspondrà a la Secretaria General del Servei Valencià de Salut, a través de la Unitat d'Anàlisi i Control: l'acord d'instrucció de l?expedient, el nomenament d'instructor i de secretari, l'ampliació del termini d'instrucció i l?informe de proposta de resolució, la qual correspondrà efectuar-la al Director del Servei Valencià de Salut.  
A la Direcció General de Planificació de l'Assistència Sanitària li correspondrà la resolució de l?expedient, com també l'ampliació de proves i informes que considerés necessàries. Se'n farà comunicació d'aquesta al Col·legi Oficial de Farmacèutics, al Servei Valencià de Salut i a la Secretaria General de la Conselleria de Sanitat i Consum.  
2.3 Contra aquestes sancions es podrà interposar recurs d'alçada davant el Conseller de Sanitat i Consum.  
Article tercer  
3.1 El pagament de les sancions pecuniàries es farà efectiu al Servei Valencià de Salut, el qual en donarà compte a la Direcció General de Planificació de l'Assistència Sanitària de la Conselleria de Sanitat i Consum.  
3.2 A falta del que es preveu en el número anterior, el pagament de les sancions es farà mitjançant deduccions en les liquidacions per dispensació de receptes de la Seguretat Social que presente el farmacèutic obligat al pagament. Aquestes deduccions s'aplicaran pel Servei Valencià de Salut i seran del deu per cent de l?import de cada liquidació fins a arribar a la totalitat de la quantitat que s'haja de satisfer.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 8 de novembre de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI